En 54-årig mand bliver sigtet for spirituskørsel efter at have overtaget styringen af en anden bil i påvirket tilstand. Klokken 23.29 lørdag kørte en gruppe unge i alderen 17 til 21 år ad Lægårdsvej i Hals, da de blev stoppet af den 54-årige mand. Herefter åbnede manden døren til førersædet af bilen og begyndte at hive i rattet. Det fik føreren af bilen til at trykke på speederen, så bilen kørte af vejen og ind i nogle kampesten. Ville undersøge bilen Ifølge vagtchef ved Nordjyllands Politi, Jess Falberg, havde den 54-årige været på kroen og fået lidt at drikke, da han på vej hjem ser bilen med de unge mennesker komme kørende. - Han ved, at der kan være ballade nede på havnen, så han vælger selv at spørge de unge, hvad de laver, siger Jess Falberg. Tre af bilens passagerer fik lettere skader og måtte køres til tjek på Aalborg Universitetshospital, ligesom den 54-årige selv fik lettere knubs. De er alle blevet udskrevet igen.

Referat:
En bil kørte galt i Hals, da 54-årig mand åbnede døren og greb fat i rattet.